Әл-Фараби Қазақ ұлттық университеті тех. ғ. д. PhD Данияр Исмаилов Мәскеудегі Сколковода өткен Startup Village 2023 конференциясына қатысты. Шара аясында әртүрлі елдерден 100 стартап жобаларының көрмесі өтті.

Көрмеде ҚазҰУ ғалымдарының “Кең ауқымды қолдану үшін көміртекті наноқұрылымды материалдар өндірісін ұйымдастыру”, “Жаңа технологиялар негізінде жарқыл қарқындылығы жоғары энергия үнемдейтін газ разрядты шамдардың шағын сериялы өндірісін ұйымдастыру" және “Физика курсы бойынша электромагниттік құбылыстарды зерттеу үшін орта оқу орындарына арналған аппараттық-бағдарламалық кешендердің шағын өндірісін құру” атты ғылыми жобалары ұсынылды. Сондай-ақ бизнес құрылымдардың өкілдері мен ғалымдар, студенттер арасынан түрлі салалардағы коммерцияландыру жобаларына қызығушылық танытқандар көп болды.

Сессия барысында таныстырылған ҚазҰУ ғалымдарының әзірлемелеріне халықаралық сарапшылар өз пікірін айтып, бизнес құрылымдарын тарту жұмыстары бойынша нақты қадамдар ұсынды.